भले किसी बड़ी एजेंसी ने बग़दादी की मौत की पुष्टी न की हो मगर रूसी रक्षा मंत्रालय और सीरियन स्टेट टेलीविज़न के अलावा सीरियन एक्टिविस्ट, रक्का सहित कई और मीडिया इस खबर की पुष्टि कर रहे हैं. हालांकि ब्रिटेन स्थित सीरियन ऑब्ज़रवेट्री फॉर ह्यूमन राइट ने माना है कि गठबंधन सेनाओं ने रक्का पर हवाई हमले किए हैं जिसमें 13 नागरिकों के मारे जाने की खबर है. ये पहली बार नहीं है, जब बगदादी की मौत का दावा किया जा रहा है. इससे पहले भी कई बार ऐसे दावे किए जाते रहे हैं. मगर हर बार 25 मिलियन डॉलर का ये ईनामी खूंखार आतंकी मर कर भी ज़िंदा हो जाता है.